ddrg/super_eurlex huggingface dataset:
A Tanács határozata

(2000. december 14.)

az egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodásban előírt halászat feltételeinek meghatározásáról szóló negyedik jegyzőkönyv ideiglenes alkalmazásáról szóló, levélváltás formájában létrejött megállapodás megkötéséről

(2000/815/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 300. cikkének (2) bekezdésére,

tekintettel a Bizottság javaslatára,

mivel:

(1) A Grönland kizárólagos gazdasági övezetének vizein folyó halászatról szóló, egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodásnak [1] megfelelően a Közösség, valamint Dánia kormánya és Grönland helyi kormánya tárgyalásokat folytatott egy, a 2001-től 2006-ig tartó időszakra vonatkozó, új végrehajtási jegyzőkönyvről.

(2) A tárgyalások eredményeképpen 2000. szeptember 13-án új jegyzőkönyvet parafáltak.

(3) Az új jegyzőkönyv értelmében a közösségi halászok 2001. január 1-jétől 2006. december 31-ig halászati lehetőségben részesülnek a Grönland joghatósága alá tartozó vizeken.

(4) Az említett jegyzőkönyvet 2001. január 1-jétől kell alkalmazni, hogy elkerüljék a közösségi hajók halászati tevékenységeinek megszakítását. E célból a két fél egy levélváltás formájában létrejött, a parafált jegyzőkönyvnek a hatályos jegyzőkönyv lejártát követő naptól való ideiglenes alkalmazásáról szóló megállapodást parafált. E megállapodást jóvá kell hagyni, amíg a Szerződés 37. cikkével összhangban a végső határozat elfogadása folyamatban van.

(5) A közösségi halászok megélhetésének biztosítása érdekében fontos, hogy e halászati térségeket 2001. január 1-jétől megnyissák; az ügy sürgősségéből adódóan feltétlenül szükséges, hogy az Amszterdami Szerződéshez csatolt, az Európai Unió nemzeti parlamentjeinek szerepéről szóló jegyzőkönyv 1. cikkének (3) bekezdésében említett hathetes időtartam alól mentesüljenek,

A KÖVETKEZŐKÉPPEN HATÁROZOTT:

1. cikk

Az egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodásban előírt halászati feltételek meghatározásáról szóló negyedik jegyzőkönyv ideiglenes alkalmazásáról szóló, levélváltás formájában létrejött megállapodást a Közösség nevében a Tanács jóváhagyja.

A levélváltás formájában létrejött megállapodás és a jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személyeket.

Kelt Brüsszelben, 2000. december 14-én.

a Tanács részéről

az elnök

J. Glavany

[1] HL L 29., 1985.2.1., 9. o.

--------------------------------------------------
A Tanács határozata

(2000. december 22.)

az Európai Közösség és a Tunéziai Köztársaság között a kölcsönös liberalizációs intézkedésekről, valamint az EK és Tunézia közötti társulási megállapodás mezőgazdasági jegyzőkönyveinek módosításáról szóló, levélváltás formájában létrejött megállapodás megkötéséről

(2000/822/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) Az egyrészről az Európai Közösségek és tagállamaik, valamint másrészről a Tunéziai Köztársaság közötti társulás létrehozásáról szóló, 1998. március 1-jén hatályba lépett Euro-Mediterrán Megállapodás [1] 16. cikke szerint a Közösség és Tunézia vállalja a mezőgazdasági és halászati termékek kölcsönös kereskedelmének fokozatos liberalizációját.

(2) Az Euro-Mediterrán Megállapodás 18. cikke szerint a Közösség és Tunézia 2000. január 1-től értékeli a helyzetet azzal a céllal, hogy meghatározza a mindkét Szerződő Fél által 2001. január 1-jétől alkalmazandó liberalizációs intézkedéseket.

(3) A Közösség és a Tunéziai Köztársaság megállapodtak, hogy a megállapodás 1. és 3. számú jegyzőkönyveit egy levélváltás formájában létrejött megállapodással módosítják. Ez utóbbi megállapodást jóvá kell hagyni.

(4) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [2] összhangban kell meghozni.

A KÖVETKEZŐKÉPPEN HATÁROZOTT:

1. cikk

Az Európai Közösség és a Tunéziai Köztársaság között a kölcsönös liberalizációs intézkedésekről, valamint az EK és Tunézia közötti társulási megállapodás mezőgazdasági jegyzőkönyveinek módosításáról szóló, levélváltás formájában létrejött megállapodást a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

(1) A Bizottságot a gabonafélék piacának közös szervezéséről szóló, 1992. június 30-i 1766/92 tanácsi rendelet [3] 23. cikkével létehozott Gabonapiaci Irányítóbizottság vagy, adott esetben, a közös piacszervezésről szóló más rendeletek vonatkozó előírásainak megfelelően létrehozott bizottságok, vagy a Közösségi Vámkódex létrehozásáról szóló, 1992. október 12-i 2913/92 rendelet [4] 248a. cikkével felállított Vámkódex Bizottság segíti.

(2) Amennyiben e bekezdésre történik utalás, az 1999/468/EK határozat 4. és 7. cikkét kell alkalmazni.

Az 1999/468/EK határozat 4. cikkének (3) bekezdésében említett idő egy hónap.

(3) A bizottság elfogadja saját eljárási szabályzatát.

3. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 2000. december 22-én.

a Tanács részéről

az elnök

D. Voynet

[1] HL L 97., 1998.3.30., 1. o.

[2] HL L 184., 1999.7.17., 23. o.

[3] HL L 181., 1992.7.1., 21. o. Legutóbb az 1666/2000/EK rendelettel (HL L 193., 2000.7.29., 37. o.) módosított rendelet.

[4] HL L 302., 1992.10.19., 1. o.

--------------------------------------------------
A Bizottság határozata

(1999. december 17.)

a tagállamok által vadhús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/468/EK határozat módosításáról

(az értesítés a C(1999) 4675. számú dokumentummal történt)

(EGT vonatkozású szöveg)

(2000/76/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,

mivel:

(1) A 97/468/EK bizottsági határozat [3] megállapította a vadhústermelő létesítmények ideiglenes jegyzékét.

(2) Lettország megküldte azoknak a vadhústermelő létesítményeknek a jegyzékét, amelyek tekintetében az illetékes hatóságok tanúsítják, hogy a létesítmények összhangban vannak a közösségi szabályokkal.

(3) Így Lettország tekintetében megállapítható a vadhústermelő létesítmények ideiglenes jegyzéke.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/468/EK határozat melléklete az e határozat mellékletének szövegével egészül ki.

2. cikk

Ezt a határozatot 1999. december 15-től kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1999. december 17-én.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 199., 1997.7.26., 62. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: LETONIALand: LETLANDLand: LETTLANDΧώρα: ΛΕΤΟΝΙΑCountry: LATVIAPays: LETTONIEPaese: LETTONIALand: LETLANDPaís: LETÓNIAMaa: LATVIALand: LETTLAND

1 | 2 | 3 | 4 | 5 | 6 |

LV 04 G | Adazi-Kover | Riga district | Adazu parish | PH | a" |

--------------------------------------------------
A Bizottság határozata

(1999. december 16.)

a sertéssperma Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló 90/429/EGK tanácsi irányelv B. mellékletének módosításáról

(az értesítés a C(1999) 4507. számú dokumentummal történt)

(EGT vonatkozású szöveg)

(2000/39/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1999/608/EK határozattal [1] módosított, a sertéssperma Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1990. június 26-i 90/429/EGK tanácsi irányelvre [2] és különösen annak 17. cikkére,

mivel:

(1) Az Aujeszky-féle betegség esetében a fertőzöttségre gyanús szállítmány felszámolását követően a gazdaság fertőtlenítése és kitakarítása utáni 30 napos időtartam biztonságosnak tekinthető.

(2) Ezért tehát módosítani szükséges a 90/429/EGK irányelv B. mellékletének I. 4. b) pontját.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 90/429/EGK irányelv B. mellékletének I. 4. b) pontja helyébe a következő szöveg lép:

"az előző 30 napban nem jegyeztek fel ott az Aujeszky-féle betegségre utaló klinikai, kórtani vagy szerológiai bizonyítékot."

2. cikk

Ennek a határozatnak a tagállamok a címzettjei.

Kelt Brüsszelben, 1999. december 16-án.

a Bizottság részéről

David Byrne

a Bizottság tagja

[1] HL L 242., 1999.9.14., 20. o.

[2] HL L 224., 1990.8.18., 62. o.

--------------------------------------------------
A Bizottság határozata

(2000. március 20.)

a friss baromfihús meghatározott harmadik országokból történő behozatalára vonatkozó állat-egészségügyi feltételek és a szükséges állatorvosi bizonyítványok meghatározásáról szóló 94/984/EK határozat Argentína tekintetében történő módosításáról

(az értesítés a C(2000) 703. számú dokumentummal történt)

(EGT vonatkozású szöveg)

(2000/254/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1999/89/EK irányelvvel [1] módosított, a friss baromfihús Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1991. június 26-i 91/494/EGK tanácsi irányelvre [2] és különösen annak 11. és 12. cikkére,

mivel:

(1) A legutóbb az 1999/549/EK határozattal [3] módosított 94/984/EK bizottsági határozat [4] meghatározta a friss baromfihús meghatározott harmadik országokból történő behozatalára vonatkozó állat-egészségügyi feltételeket és a szükséges állatorvosi bizonyítványokat. Két különböző bizonyítvány, az A. és a B. minta került meghatározásra. Használatuk az érintett ország baromfipestis-helyzetétől függ.

(2) Argentínát a 94/984/EK határozat I. melléklete azon országok között sorolja fel, amelyek jogosultak az említett határozat II. mellékletében meghatározott B. minta használatára.

(3) A Bizottság szolgálatai 1998. júliusában vizsgálatot végeztek Argentínában a baromfipestis-helyzet felülvizsgálata érdekében, valamint további információk érkeztek ezen országból.

(4) A vizsgálat eredményeivel és a benyújtott információkkal összhangban úgy tűnik, hogy Argentínában javult a baromfipestis-helyzet.

(5) Argentína meg tud felelni a 94/984/EK határozat II. mellékletében meghatározott A. bizonyítványminta követelményeinek.

(6) E határozatot azon friss baromfihúsra kell alkalmazni, melyhez 2000. április 1-je után állítottak ki bizonyítványt.

(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/984/EGK határozat I. mellékletében az alábbi sor

"AR | Argentína | | B (2)" |

helyébe a következő sor lép:

"AR | Argentína | | A" |

2. cikk

E határozatot azon friss baromfihúsra kell alkalmazni, melyhez 2000. április 1-je után állítottak ki bizonyítványt.

3. cikk

Ennek a határozatnak a tagállamok a címzettjei.

Kelt Brüsszelben, 2000. március 20-án.

a Bizottság részéről

David Byrne

a Bizottság tagja

[1] HL L 300., 1999.11.23., 17. o.

[2] HL L 268., 1991.9.24., 35. o.

[3] HL L 209., 1999.8.7., 36. o.

[4] HL L 378., 1994.12.21., 11. o.

--------------------------------------------------
A Bizottság határozata

(2000. április 25.)

a Vietnami Szocialista Köztársaságból származó halászati termékek behozatalára vonatkozó különleges feltételek megállapításáról szóló 1999/813/EK határozat módosításáról

(az értesítés a C(2000) 1050. számú dokumentummal történt)

(EGT vonatkozású szöveg)

(2000/331/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (1) bekezdésére,

mivel:

(1) Az 1999. november 16-i 1999/813/EK bizottsági határozat [3] megállapítja a Vietnami Szocialista Köztársaságból származó halászati termékek behozatalára vonatkozó különleges feltételeket.

(2) A Bizottság elfogadta a Vietnami Szocialista Köztársaságból származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 2000/333/EK határozatot [4].

(3) A Vietnami Szocialista Köztársaság olyan fagyasztott vagy feldolgozott kéthéjú kagylókat, tüskésbőrűeket, zsákállatokat és tengeri haslábúakat kíván a Közösségbe exportálni, amelyeket a legutóbb a 97/275/EK határozattal [5] módosított 93/25/EGK bizottsági határozat [6] követelményeivel összhangban sterilizáltak vagy hőkezeltek.

(4) Ezért módosítani kell az 1999/813/EK határozat A. mellékletében megállapított egészségügyi bizonyítványt.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/813/EK határozat A. mellékletében megállapított egészségügyi bizonyítvány, amely a Vietnami Szocialista Köztársaságból származó vagy onnan érkező halászati termékek szállítmányait kíséri, a következőképpen módosul:

1. A IV. pont a következő ponttal egészül ki:

"7. továbbá amennyiben a halászati termékek fagyaszott vagy feldolgozott kéthéjú kagylók: a puhatestűek a Vietnami Szocialista Köztársaságból származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 2000/333/EK [7] bizottsági határozat mellékletében meghatározott engedélyezett tenyésztési területekről származnak és azokat 93/25/EK bizottsági határozat követelményeivel összhangban sterilizálták vagy hőkezelték."

2. A IV. pont utolsó francia bekezdése helyébe a következő szöveg lép:

"– Alulírott hatósági ellenőr kijelenti, hogy ismeri a 91/492/EGK, a 91/493/EGK és a 92/48/EGK irányelv, valamint a 93/25/EK, az 1999/813/EK és a 2000/333/EK határozat rendelkezéseit."

2. cikk

Ennek a határozatnak a tagállamok a címzettjei.

Kelt Brüsszelben, 2000. április 25-én.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 315., 1999.12.9., 39. o.

[4] HL L 114., 2000.5.13., 42. o.

[5] HL L 108., 1997.4.25., 2. o.

[6] HL L 16., 1993.1.25., 22. o.

[7] HL L 114., 2000.5.13., 42. o.

--------------------------------------------------
A Bizottság határozata

(1999. május 2.)

a szarvasmarha-embrió Közösségbe történő exportjára feljogosított harmadik országbeli embriógyűjtő munkacsoportok jegyzékének megállapításáról szóló 92/452/EGK határozat módosításáról

(az értesítés a C(2000) 1145. számú dokumentummal történt)

(EGT vonatkozású szöveg)

(2000/344/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a háziasított szarvasmarhafélék embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [1] és különösen annak 8. cikkére,

mivel:

(1) A legutóbb a 2000/51/EK határozattal [2] módosított 92/452/EGK bizottsági határozat [3] megállapítja a háziasított szarvasmarha-embriók Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékét.

(2) Kanada illetékes állat-egészségügyi szolgálatai kérelmet nyújtottak be a szarvasmarha-embriók Közösségbe irányuló exportjára a területükön hivatalosan feljogosított munkacsoportok jegyzékének módosítására; mivel ezért módosítani kell a jóváhagyott munkacsoportok jegyzékét; a Bizottság garanciákat kapott a 89/556/EGK irányelv 8. cikkében részletesen meghatározott követelmények betartására.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/452/EGK határozat mellékletében a Kanadára vonatkozó jegyzék:

- a következő munkacsoportokkal egészül ki:

- A munkacsoport jóváhagyási száma: E 945

Cím: | Hopital Vet. Iberville Missisisquoi 1120 Boulevard d'Iberville Iberville, QC J2X 4B6 |

A munkacsoport állatorvosa: Dr. Daniel Gervais

- A munkacsoport jóváhagyási száma: E 646

Cím: | R R 1 Terra Cotta, Ontario LOP 1NO |

A munkacsoport állatorvosa: Dr. Milford Wain

- a 933. számú munkacsoportra vonatkozó két sor helyébe a következő sor lép:

- A munkacsoport jóváhagyási száma: E 933

Cím: | ETE Inc 3700 Boulevard de la Chaudière suite 100 Ste Foy, Québec G1X 4B7 |

A munkacsoport állatorvosai: Dr. Louis Picard, Dr. Marc Dery.

2. cikk

Ennek a határozatnak a tagállamok a címzettjei.

Kelt Brüsszelben, 2000. május 2-án.

a Bizottság részéről

David Byrne

a Bizottság tagja

[1] HL L 302., 1989.10.19., 1. o.

[2] HL L 19., 2000.1.25., 54. o.

[3] HL L 250., 1992.8.29., 40. o.

--------------------------------------------------
A Bizottság határozata

(2000. szeptember 7.)

a szarvasmarha-embrió Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékének megállapításáról szóló 92/452/EGK határozat módosításáról

(az értesítés a C(2000) 2497. számú dokumentummal történt)

(EGT vonatkozású szöveg)

(2000/557/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [1] és különösen annak 8. cikkére,

mivel:

(1) A legutóbb a 2000/344/EK határozattal [2] módosított 92/452/EGK bizottsági határozat [3] megállapítja a háziasított szarvasmarha-embriók Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékét.

(2) Ausztrália illetékes állat-egészségügyi szolgálata kérelmet nyújtott be a területén a háziasított szarvasmarhafélék embrióinak Közösségbe irányuló exportjára hivatalosan feljogosított munkacsoportok jegyzékének módosítására. Ezért tehát módosítani szükséges a jóváhagyott munkacsoportok jegyzékét. A Bizottság garanciát kapott a 89/556/EGK irányelv 8. cikkében részletesen meghatározott követelmények betartására.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/452/EGK bizottsági határozat mellékletében az Ausztráliára vonatkozó jegyzék a következő munkacsoporttal egészül ki:

"AU | | ETV 0013 | | PO Box 499 Cowes Victoria 3922 | Dr Todd Landes" |

2. cikk

Ennek a határozatnak a tagállamok a címzettjei.

Kelt Brüsszelben, 2000. szeptember 7-én.

a Bizottság részéről

David Byrne

a Bizottság tagja

[1] HL L 302., 1989.10.19., 1. o.

[2] HL L 119., 2000.5.20., 38. o.

[3] HL L 250., 1992.8.29., 40. o.

--------------------------------------------------
A Bizottság határozata

(2000. szeptember 6.)

a tagállamok által húsipari termékek behozatalára feljogosított harmadik országbeli létesítmények ideiglenes jegyzékeinek megállapításáról szóló 97/569/EK határozat módosításáról

(az értesítés a C(2000) 2480. számú dokumentummal történt)

(EGT vonatkozású szöveg)

(2000/555/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,

mivel:

(1) A legutóbb a 2000/253/EK bizottsági határozattal [3] módosított 97/569/EK bizottsági határozat [4] megállapította a húsipari termékek előállításával foglalkozó harmadik országbeli létesítmények ideiglenes jegyzékét.

(2) Ausztrália megküldte a húsipari termékek előállításával foglalkozó létesítmények jegyzékét, amelyek tekintetében az illetékes hatóságok igazolják, hogy a létesítmények összhangban vannak a közösségi szabályokkal.

(3) Ausztrália tekintetében ezért megállapítható a húsipari termékek előállításával foglalkozó létesítmények ideiglenes jegyzéke. A 97/569/EK bizottsági határozatot ezért ennek megfelelően módosítani kell.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/569/EK határozat melléklete e határozat mellékletének szövegével egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2000. szeptember 6-án.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 78., 2000.3.29., 32. o.

[4] HL L 234., 1997.8.26., 16. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: AustraliaLand: AustralienLand: AustralienΧώρα: ΑυστραλίαCountry: AustraliaPays: AustraliePaese: AustraliaLand: AustraliëPaís: AustráliaMaa: AustraliaLand: Australien

1 | 2 | 3 | 4 | 5 |

108 | Wintulchs Pty Ltd | Gawler | South Australia | FMP, WMP, 6 |

316 | Overseas Game Meat Export Pty Limited | Neurang | Queensland | WMP, 6 |

1136 | Maggie Beer Products Pty Ltd | Tanunda | South Africa | FMP, WMP, 6 |

1437 | Vilmos & Rosemary Milisits Pty Ltd | Mile End | South Africa | FMP, WMP, 6" |

--------------------------------------------------